ROMÂNIA

JUDEŢUL BOTOŞANI

COMUNA BLÂNDEŞTI

CONSILIUL LOCAL BLÂNDEŞTI

HOTĂRÂRE

Nr.  38  din 26.09.2022
Privind rectificarea Bugetului de Venituri şi Cheltuieli 
al comunei Blândeşti pe anul 2022
Consiliul Local Blândeşti, judeţul Botoşani ȋntrunit în şedinţa ordinară din data de 26.09.2022;

Având în vedere temeiurile juridice, respectiv prevederile:
a) art. 120 și art. 121 alin. (1) și (2) din Constituția României, republicată;

b) art. 8 și 9 din Carta europeană a autonomiei locale, adoptată la Strasbourg la 15 octombrie 1985, ratificată prin Legea nr. 199/1997;
c) art. 7 alin. (2) din Legea nr. 287/2009 privind Codul civil, republicată, cu modificările ulterioare;
Analizând proiectul de hotărâre şi referatul de aprobare a viceprimarului comunei Blȃndești, Mihaela Băghiceanu, referatul nr. 3618/2022  al compartimentului financiar-contabil;

Văzând rapoartele  comisiilor de specialitate ale Consiliului Local al comunei Blândeşti; 

Ţinând cont de: Ordinul Prefectului Județul Botoșani nr. 151 din 24.05.2021 privind exercitarea atribuțiilor primarului de către viceprimarul comunei Blȃndești datorită ȋncetării de drept, ȋnainte de termen, a mandatului de primar al comunei Blȃndești; Hotărȃrea nr. 23 din 01.07.2022 a Consiliului Local Blȃndești privind alegerea viceprimarului comunei Blȃndești.
În baza art. 129, aliniat (4), lit. a) din Ordonanța de Urgență a Guvernului nr. 57/2019 privind Codul Administrativ, cu modificările şi completările ulterioare şi art. 19, aliniat (2), al Legii nr. 273/2006 – privind finanţele publice locale, cu modificările şi completările  ulterioare;
În temeiul art. 139 și art. 196, aliniat (1), litera a) din Ordonanța de Urgență a Guvernului nr. 57/2019 privind Codul Administrativ, cu modificările şi completările ulterioare,
HOTĂRĂŞTE

ART. 1 Se aprobă rectificarea Bugetului de Venituri şi Cheltuieli al comunei Blândeşti pe anul 2022, după cum urmează:
Cheltuieli SF trimestrul III

Cap. 51.02 art. 20.30.30 = - 14500 lei

Cap.65.02 Bunuri si Servicii

Subcapitol 65.02.04.01 – Învățămȃnt gimnazial

Aliniat 20.06.01 – Deplasări interne, detașări, transferuri = +13500 lei

Aliniat 20.01.30 – Alte Bunuri și servicii pentru intreținere și funcționare= +1000lei

Totodată se supune aprobării solicitarea Școlii Gimnaziale nr.1 Blȃndești, ȋnregistrată sub numărul 1519/02.09.2022, astfel:

- utilizare suma de 2000 lei prevăzută a fi utilizată ȋn trimestrul IV, ȋn trimestrul III, pentru aliniatul 20.01.05

- utilizare suma de 4000 lei prevazută a fi utilizată ȋn trimestrul IV, ȋn trimestrul III, pentru aliniatul 20.01.30.
ART. 2  Primarul comunei Blândeşti va asigura executarea prevederilor prezentei hotărâri .
Preşedinte de şedinţă

Consilier local – Ionuț HUŢANU 

